b'\n_START_ARTICLE_\nCancer pancreatic\n_START_SECTION_\nCauze, mecanism \xc8\x99i diagnostic\n_START_PARAGRAPH_\nCancerul pancreatic apare foarte rar \xc3\xaenainte de v\xc3\xa2rsta de 40 de ani \xc8\x99i mai mult de jum\xc4\x83tate dintre cazurile de adenocarcinom pancreatic apar la persoanele de peste 70 de ani. Factorii de risc pentru cancer pancreatic includ fumatul, obezitatea, diabetul \xc8\x99i anumite boli genetice rare. Aproximativ 25% dintre cazuri au leg\xc4\x83tur\xc4\x83 cu fumatul, \xc8\x99i 5-10% sunt legate de gene mo\xc8\x99tenite. Cancerul pancreatic este, de obicei, diagnosticat printr-o combina\xc8\x9bie de imagistic\xc4\x83 medical\xc4\x83, precum ultrasunetele sau tomografie computerizat\xc4\x83, analizele de s\xc3\xa2nge \xc8\x99i examinarea biopsiilor. Boala este divizat\xc4\x83 \xc3\xaen stagii, de la stadiul prematur (stadiul I) p\xc3\xa2n\xc4\x83 la cel avansat (stadiul IV). S-a descoperit c\xc4\x83 screeningul cancerului nu este eficient la popula\xc8\x9bia general\xc4\x83.\n_START_SECTION_\nPreven\xc8\x9bie \xc8\x99i tratament\n_START_PARAGRAPH_\nPentru a preveni cancerul pancreatic, sunt recomandate men\xc8\x9binerea unei greut\xc4\x83\xc8\x9bi corporale normale \xc8\x99i limitarea consumului de carne ro\xc8\x99ie sau carne procesat\xc4\x83. \xc8\x98ansele unui fum\xc4\x83tor de a dezvolta aceast\xc4\x83 boal\xc4\x83 scad, dac\xc4\x83 acesta renun\xc8\x9b\xc4\x83 la fumat \xc8\x99i revin la acelea ale restului popula\xc8\x9biei dup\xc4\x83 20 de ani. Cancerul pancreatic se poate trata prin interven\xc8\x9bie chirurgical\xc4\x83, radioterapie, chimioterapie, \xc3\xaengrijire paliativ\xc4\x83 sau o combina\xc8\x9bie a acestora. Op\xc8\x9biunile de tratare sunt stabilite par\xc8\x9bial de stadiul cancerului. Interven\xc8\x9bia chirurgical\xc4\x83 este singurul tratament ce poate vindeca boala; De asemenea, aceasta poate fi efectuat\xc4\x83 pentru a se \xc3\xaencerca \xc3\xaembun\xc4\x83t\xc4\x83\xc8\x9birea calit\xc4\x83\xc8\x9bii vie\xc8\x9bii, f\xc4\x83r\xc4\x83 poten\xc8\x9bial de vindecare. Calmarea durerii \xc8\x99i medicamentele ce \xc3\xaembun\xc4\x83t\xc4\x83\xc8\x9besc digestia sunt uneori necesare. \xc3\x8engrijirea paliativ\xc4\x83 prematur\xc4\x83 este recomandat\xc4\x83 chiar \xc8\x99i celor ce primesc un tratament ce vizeaz\xc4\x83 vindecarea.\n_START_SECTION_\nEpidemiologie, prognoz\xc4\x83, societate \xc8\x99i cultur\xc4\x83\n_START_PARAGRAPH_\n\xc3\x8en anul 2012, cancerul pancreatic de toate tipurile era unul dintre \xc8\x99apte cele mai comune cauze de deces provocate de cancer, rezult\xc3\xa2nd 330.000 de decese la nivel mondial. \xc3\x8en Statele Unite ale Americii, cancerul pancreatic este a patra cea mai comun\xc4\x83 cauz\xc4\x83 de deces provocat\xc4\x83 de cancer. Boala apare cel mai des \xc3\xaen lumea civilizat\xc4\x83, unde au fost descoperite circa 70% din cazurile noi, \xc3\xaen anul 2012. Adenocarcinomul pancreatic are, \xc3\xaen general, un prognostic sc\xc4\x83zut: dup\xc4\x83 diagnosticare, 25% dintre oameni mai supravie\xc8\x9buiesc doar un an, iar 5% timp de cinci ani. Pentru cazurile de cancer diagnosticate din timp, rata de supravie\xc8\x9buire de cinci ani cre\xc8\x99te p\xc3\xa2n\xc4\x83 la 20%. Cazurile de cancer neuroendocrin au rezultate mai bune; Dup\xc4\x83 cinci ani, aproximativ 65% dintre oameni \xc3\xaenc\xc4\x83 sunt \xc3\xaen via\xc8\x9b\xc4\x83.'